ཡང་ལན།སྒང་སྐྱེས་ལགས།འདིར་༌ཁྱེད་༌ཀྱིས་༌ཐད་༌ཀར་༌གཤེན་༌རབ༌་མྱི༌་བོས་༌ལུག་༌ཞིག་༌དམར་༌མཆོད་༌ཕུལ་༌བར་༌གསུངས་༌པ་༌ནི༌་ཅུང༌་ཐལ༌་ཆེ༌་ཞིག༌་མ༌་རེད༌་དམ།ཁོ་༌བོས་༌དཔེ་༌ཆ་༌དེ་༌ཉིད་༌ཆེས་༌སྔ་༌མོ་༌ནས་༌མཇལ་༌ཡང་༌དམར་༌མཆོད་༌ཕུལ་༌བའི་༌གནད་༌དོན་༌གང་༌ཡང་༌མ་༌མཐོང་༌།འདི༌་ཙམ་༌ནི་༌དུས་༌རྒྱུན་༌དཔེ་༌ཆ་༌ཁག་༌ནས་༌ཡོང་༌བ༌་ཞིག༌་རེད་༌སྙམ།དྲག་༌སྔགས་༌དབལ་༌མོ༌་དང༌་འདུར་༌གྱི་༌རྒྱུད་༌གཞུང་༌སོགས་༌ནས་༌ཤ༌་ཁྲག་༌གི་༌མཆོད་༌པ་༌ཚན་༌ཆེན་༌གསལ་༌མོད༌་དེ༌་ཚོ༌་དམར་༌མཆོད་༌རེད་༌ཟེར་༌མཁན་༌སུ༌་ཡང༌་མེད།ད་༌དུང་༌སྟོན་༌པ༌་བོད༌་དུ༌་ཕེབས་༌ནས་༌བདུད་༌ཁྱབ་༌པ་༌དང་༌འཐབ་༌དུས།སྐུ་༌ལ་༌གོ༌་ཁྲབ༌་གསོལ་༌ཞིང་༌ཕྱག་༌དུ་༌མདའ་༌གཞུ་༌སྣམ་༌ནས།བདུད༌་མཁར་༌བསྒྱིལ་༌ཏེ༌་བདུད་༌དམག་༌སྟོང་༌ཕྲག་༌བཏོར་༌བར་༌གསུངས་༌པ་༌ནི་༌སྟོན་༌པ་༌ཇག་༌པ་༌དང་༌དམག་༌དཔོན༌་ཡིན་༌པ་༌སྒྲུབ་༌མི༌་ནུས།ད་༌དུང་༌གཤེན་༌ཟ་༌ནེའུ་༌ཆུང་༌གི༌་ནུ༌་མ༌་བྲེག༌་ནས༌་བདུད་༌ཕྲུག་༌ལ་༌སྤྲད་༌པར་༌བཤད་༌པ༌་ནི༌་དེ༌་བཞིན་༌མི་༌གསོན་༌བཤས་༌བྱེད་༌མཁན༌་ཞིག༌་ཡིན༌་པར༌་སྒྲུབ༌་མི༌་ཐུབ་༌པ་༌མ་༌ཟད་༌དེ་༌དག་༌སྟོན༌་པའི་༌རྫུ་༌འཕྲུལ་༌དང་༌ཐུན་༌མིན་༌གྱི་༌མཛད་༌ཕྱོགས་༌ཤིག་༌ཡིན་༌པར་༌ངོས་༌འཛིན་༌ཞུ་༌བ༌་བཞིན་༌གཏམ༌ཤུལ་༌དཔེ་༌རྙིང་༌ལའང་༌དེ༌་བཞིན་༌གོ་༌བ་༌ལེན༌་རྒྱུ༌་ཡོད༌་སྙམ།དང་༌པོ་༌གཏམ༌ཤུལ་༌དཔེ་༌རྙིང་༌བྱོལ་༌རབ་ས་༌ནང་༌གི༌་གཤེན་༌རབ་༌མྱི༌་བོས་༌ཆོ༌་ག༌་བཅའ་༌འདོན་༌བྱེད་༌ཚུལ་༌གསལ་༌བའི་༌སྐོར་༌དེ་༌འདིར་༌ཚན་༌བཤུས་༌བྱེད་༌ནས་༌དམར་༌མཆོད་༌ཕུལ་༌མིན་༌ཐད་༌ལ༌་འགྲེལ་༌བཤད་༌བྱེད་༌ཆོག་༌པ་༌ཞུ།འདིར་༌མི༌་མང་༌པོས་༌ཧོབ་༌བཤད་༌བྱེད་༌ནས་༌སྟོན་༌པ༌་གཤེན་༌རབ་༌ཀྱིས་༌ལུག་༌བཤས་༌ཚུལ༌ཤོད་༌ཀྱི༌་འདུག་༌པས་༌ངེས་༌པར་༌དུ་༌གསལ་༌བཤད་༌བྱེད་༌དགོས་༌པའི་༌གནས་༌ཤིག་༌མཐོང་༌།